Lista țărilor cu risc epidemiologic ridicat, din nou actualizată.
Comitetul Național pentru Situații de Urgență a actualizat astăzi lista statelor și zonelor de risc epidemiologic. În Zona Roșie se regăsesc state europene precum Lituania, Olanda, Suedia sau Franța. În Zona Galbenă se află Grecia, Belgia sau Danemarca.
Comitetul Național pentru Situații de Urgență a actualizat joi, 27.05.2021, lista statelor și zonelor de risc epidemiologic. Astfel, Hotărârea CNSU nr. 31 clasifică țările și teritoriile în funcție de rata de incidență cumulată la 1.000 de locuitori în trei zone, ca și până acum: verde, galben și roșu.